Die prys word jaarliks beurtelings aan ŉ Afrikaanse of ŉ Engelse debuutdigbundel toegeken, die twee tale waarin Ingrid Jonker geskryf het. Die wenner ontvang ŉ kontantbedrag, afhanklik van die rente op ŉ belegging wat oorspronklik vir hierdie doel geskep is.
Die sperdatum vir voorleggings is Woensdag 31 Januarie 2018. Inskrywings moet vergesel wees van ŉ brief met die kontakbesonderhede van die uitgewer en die digter, sowel as ŉ verklaring dat dit die digter se eerste gepubliseerde digbundel is met ŉ ISBN.